Z A P I S N I K
19. sjednice Vijeća Mjesnog odbora „Petar Zrinski“ održane 13. prosinca 2022. u prostorijama MO “Petar Zrinski“, Primorska 32, s početkom u 18 sati
NAZOČNI ČLANOVI VIJEĆA: Igor Javorović, Elizabeta Kobeščak, Tena Miličević, Krešimir Turkalj, Ivana Živčić
NENAZOČNI ČLANOVI VIJEĆA: Lucija Kerečin, Luka Kerečin
Predsjedava Ivana Živčić, predsjednica Vijeća
Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.
Vijeće prihvaća tekst Zapisnika 18. sjednice Vijeća, održane 10. studenog 2022. godine, bez izmjena.
Na prijedlog predsjednice Vijeće jednoglasno utvrđuje nadopunjen dnevni red:


DNEVNI RED

1 .Prijedlog Sindikata biciklista o reorganizaciji prometa u mirovanju u Krajiškoj         ulici
2. Korištenje prostora Mjesnog odbora „Petar Zrinski“, donošenje zaključka
3. Promjena lokacija koševa za otpatke, donošenje zaključka
4 . Oslikavanje murala u Ilici 83, mišljenje, traži se
5. Pitanja, prijedlozi i obavijesti

Ad 1. Prijedlog Sindikata biciklista o reorganizaciji prometa u mirovanju u Krajiškoj ulici
Vijećnicima je materijal dostavljen uz poziv za sjednicu.
U raspravi sudjeluju:
            Predsjednik udruge Sindikat biciklista, gospodin Večerina je članovima vijeća prezentirao prijedlog reorganizacije prometa u mirovanju (izmjenom parkirališnih mjesta iz paralelnih u serijska) čime bi se oslobodio ulični prostor Krajiške ulice za sadnju drvoreda i postavljanje biciklističke staze koja bi se spajala na biciklističku magistralu u Prilazu Gjure Deželića. Navedenim zahvatima Krajiška ulica bi postala ugodnija za boravljenje i mobilnost.
Članovi vijeća su se dogovorili da će o prezentiranom sadržaju glasati na budućim sjednicama kada saznaju sve potrebne informacije o prometnoj analizi i prometnom elaboratu Krajiške ulice.

Ad 2. Korištenje dvorane Mjesnog odbora „Petar Zrinski”

Članovima vijeća je materijal dostavljen uz poziv za sjednicu.
Vijeće jednoglasno donosi sljedeći:
	                                              Z A K L J U Č A K



l.  Plesnoj grupi „Jasna i Željko, odobrava se korištenje dvorane u objektu mjesne samouprave, Zagreb, Primorska 32, u terminu utorkom od 16.00 do 17.00 h.

2.  Prostor iz točke 1. ovog zaključka koristit će Plesna grupa „Jasna i Željko“ bez naknade.

3. Plesna grupa „Jasna i Željko“  obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 




Ad 3. Promjena lokacija koševa za otpatke
Članovi vijeća su usmeno obaviješteni o temi.
Vijeće jednoglasno donosi sljedeći;

Z A K L J U Č A K

o prijedlogu potrebe za premještanje koševa za otpatke

1. Vijeće Mjesnog odbora „Petar Zrinski“. raspravljalo je o prijedlogu premještanja koševa za otpatke na području Mjesnog odbora „Petar Zrinski“.

2. Vijeće Mjesnog odbora „Petar Zrinski“ zaključilo je da postoji potreba premještanje koševa za otpatke na sljedećim lokacijama;

a) koš ispred Primorske ulice kod kbr.3 premjestiti ispred crkve Sv. Blaža
b) koš ispred Prilaza Gjure Deželića kod kbr. 40 premjestiti ispred Prilaza Gjure Deželića kod kbr 38.
c) koš ispred Prilaza Gjure Deželića kod kbr. 41 premjestiti ispred Prilaza Gjure Deželića kod kbr 37
d)  koš ispred Ulice Republike Austrije kod kbr. 3 premjestiti na zelenu površinu parka na Trgu Vladka Mačeka.
d)  koš ispred Ulice Republike Austrije kod kbr. 25  premjestiti na zelenu površinu parka na Trgu Vladka Mačeka.
e) Koš ispred Ulice Vjekoslava Klaića kod kbr. 28 premjestiti ispred Kačićeve ulice kod kbr 24

3. Ovaj će Zaključak biti dostavljen Vijeću Gradske četvrti Donji grad na daljnje postupanje.

Ad 4. Oslikavanje murala na pročelju zgrade u Ilici 83
Članovima vijeća je materijal dostavljen uz poziv za sjednicu.
U raspravi sudjeluju:
Članica vijeća gđa. Kobeščak je zamolila predsjednicu Vijeća da pošalje upit nadležnom uredu o statusu obnove Centra za odgoj i obrazovanje "Slava Raškaj" u Ilici 83.
Član vijeća gosp. Turkalj je dao negativno mišljenje na oslikavanje murala u Ilici 83 zbog toga što smatra da je prioritet obnoviti zgrade i vratiti učenike u Centra za odgoj i obrazovanje "Slava Raškaj", a ne oslikavati mural.
Nakon rasprave Vijeće sa 4 glasa za i 1 protiv donosi sljedeći:
Z A K L J U Č A K

o prijedlogu potrebe oslikavanje murala na pročelju zgrade u Ilici kbr. 83

1. Vijeće Mjesnog odbora „Petar Zrinski“. raspravljalo je o prijedlogu potrebe oslikavanja murala na pročelju zgrade u Ilici kbr. 83

2. Vijeće Mjesnog odbora „Petar Zrinski“ donijelo je pozitivno mišljenje o potrebi oslikavanja murala na pročelju zgrade u Ilici kbr. 83.

3. Ovaj će Zaključak biti dostavljen Vijeću Gradske četvrti Donji grad na daljnje postupanje.



Dovršeno u 19,00 h
Zapisnik sastavila: Ivana Živčić
KLASA: 024-08/22-003/2509

Zagreb, 13. prosinca 2022.

